b'\n_START_ARTICLE_\nCe-ce muhe\n_START_SECTION_\nBiologija\n_START_PARAGRAPH_\nBiologija ce-ce muha relativno je dobro shva\xc4\x87ena. Ove muhe su op\xc5\xa1irno prou\xc4\x8davane zbog njihove medicinske, veterinarske i ekonomske va\xc5\xbenosti. Njihovo prou\xc4\x8davanje dosta je olak\xc5\xa1ano zbog toga \xc5\xa1to se lako mogu uzgojiti u laboratoriju, te su relativno velike. Entomolozi su otkrili velik broj podataka o njihovoj morfologiji, anatomija, razvoju i metabolizmu.\n_START_SECTION_\nMorfologija\n_START_PARAGRAPH_\nCe-ce muha odvaja se od svoje majke tijekom tre\xc4\x87eg instar stadija, koji traje svega nekoliko sati, te nikad nije promatran izvan laboratorija, te tijekom njega postaje li\xc4\x8dinka (crv). Potom dolazi faza kukuljice, kada je veli\xc4\x8dine 1 cm, te ima tvrdu ljusku. Sa stadijem kukuljice ce-ce muha zavr\xc5\xa1ava posljednje dvije faze li\xc4\x8dinke._NEWLINE_Ce-ce muhe su relativno veliki kukci, veli\xc4\x8dine od 0.5 do 1.5 centimetara, te imaju prepoznatljiv oblik, po kojem se, iako postoje sli\xc4\x8dnosti izme\xc4\x91u njih i nekih drugih kukaca, mogu bez problema razlikovati od njih. Imaju veliku glavu, upe\xc4\x8datljivo razdvojene o\xc4\x8di, te neuobi\xc4\x8dajena ticala s razgranatim dla\xc4\x8dicama aristama. Prsni ko\xc5\xa1 je poprili\xc4\x8dno velik, dok je abdomen kra\xc4\x87i od krila.\n_START_SECTION_\nAnatomija\n_START_PARAGRAPH_\nKao i kod drugih kukaca, tijelo ove muhe dijeli se na tri dijela: glava, prsni ko\xc5\xa1 i abdomen. Na glavi se nalaze velike o\xc4\x8di, vidljivo razdvojene, svako oko na svoju stranu. Tu je tako\xc4\x91er i prema naprijed pro\xc5\xa1iren proboscis pri\xc4\x8dvr\xc5\xa1\xc4\x87en velikom izraslinom. Prsni ko\xc5\xa1 je velik i na\xc4\x8dinjen od tri osnovna dijela. Tri para nogu pri\xc4\x8dvr\xc5\xa1\xc4\x87ena su za prsni ko\xc5\xa1, ba\xc5\xa1 kao i dva krila. Abdomen je kratak, ali \xc5\xa1irok, te mu se volumen tijekom hranjenja drasti\xc4\x8dno mijenja._NEWLINE_Unutra\xc5\xa1nja anatomija ce-ce muhe je poprili\xc4\x8dno tipi\xc4\x8dna za sve kukce. Voljka je dovoljno velika da se prilagodi ogromnom pove\xc4\x87anju veli\xc4\x8dine tijekom hranjenja krvnim obrokom, kada postaje te\xc5\xa1ka kao i on sam. Reproduktivni sustav odraslih \xc5\xbeenki uklju\xc4\x8duje maternicu koja postaje dovoljno velika da mo\xc5\xbee u sebi dr\xc5\xbeati li\xc4\x8dinku tre\xc4\x87eg instar stadija na kraju svake skotnosti._NEWLINE_Ve\xc4\x87ina ce-ce muha su fizi\xc4\x8dki jako vitalne. Ku\xc4\x87ne muhe vrlo se lako mogu ubiti samo jednim udarcem, a da se ubije ce-ce muha treba ulo\xc5\xbeiti jako puno napora.\n_START_SECTION_\n\xc5\xbdivotni ciklus\n_START_PARAGRAPH_\nCe-ce muhe imaju neuobi\xc4\x8dajen \xc5\xbeivotni ciklus, koji mo\xc5\xbee biti uzrokovan bogatstvom izvora hrane. \xc5\xbdenka oplo\xc4\x91uje samo jedno jaje, koje zadr\xc5\xbeava sve dok maternica ne postane sposobna za razvijanje novog potomka. Tijekom tog razdoblja \xc5\xbeenka hrani potomka mlije\xc4\x8dnom materijom izlu\xc4\x8denom iz \xc5\xbelijezda koje se nalaze u maternici. U tre\xc4\x87em stadiju li\xc4\x8dinke ce-ce muha kona\xc4\x8dno napu\xc5\xa1ta maternicu i po\xc4\x8dinje svoj neovisni \xc5\xbeivot. Me\xc4\x91utim, ova neovisna jednika sada uranja ispod povr\xc5\xa1ine i po\xc4\x8dinje stadij kukuljice, koji zavr\xc5\xa1ava nakon potpune preobrazbe u odraslu jedinku, te traje dvadeset do trideset dana. Tijekom tog razdoblja li\xc4\x8dinka se mora osloniti na uskladi\xc5\xa1tene izvore._NEWLINE_Tehni\xc4\x8dki, ovi kukci imaju standardan proces razvoja kao i svaki drugi kukac; tvorenje oocita, ovulacija, oplodnja, razvoj jajeta, pet stadija li\xc4\x8dinke, stadij kukuljice, te razvoj do odrasle jedinke.'